Ericu950/Stoicheia-meter-silver huggingface dataset:
ὁμῶς δ οἶμαι βασιλεύει πάντων τῶν περὶ δαῖτα καὶ ἡδονῇ ἡγεμονεύει ἔγχελυς , ἣ φύσει ἐστὶν ἀπύρηνος μόνος ἰχθύς . . .
ὁμήρου δὲ εἰπόντος  τείροντ  ἐγχέλυές τε καὶ ἰχθύες  ἀκολούθως ἐποίησε καὶ Ἀρχίλοχος   ·
πολλὰς δὲ τυφλὰς ἐγχέλυας ἐδέξω .
οἱ δ Ἀττικοί , καθὼς Τρύφων φησί   , τὰς ἑνικὰς χρήσεις ἐπιστάμενοι διὰ τοῦ ῡ τὰς πληθυντικὰς οὐκ ἔτι ἀκολούθως ἐπιφέρουσιν .
ὁ γοῦν Ἀριστοφάνης ἐν μὲν Ἀχαρνεῦσι   ·
σκέψασθε  φησι  παῖδες τὴν κρατίστην ἔγχελυν .
καὶ ἐν Λημνίαις   ·
ἔγχελυν Βοιωτίαν .
τὴν δ εὐθεῖαν ἐν Δαιταλεῦσι   ·
καὶ λεῖος ὥσπερ ἔγχελυς .
καὶ Κρατῖνος ἐν Πλούτοις   ·
θύννος , ὀρφώς , γλαῦκος , ἔγχελυς , κύων .
τὰς μέντοι πληθυντικὰς οὐκ ἔθ ὁμοίως τῷ ποιητῇ .
ἀριστοφάνης Ἱππεῦσιν   ·
ὅπερ γὰρ οἱ τὰς ἐγχέλεις θηρώμενοι πέπονθας .
καὶ δευτέραις Νεφέλαις   ·
τὰς εἰκοῦς τῶν ἐγχέλεων τὰς ἐμὰς μιμούμενοι .
ἐν Σφηξὶ δὲ ἡ δοτική   ·
οὐ χαίρω δὲ βατίσιν , οὐ δ ἐγχέλεσιν .
στράττις δ ἐν Ποταμίοις ἔφη   ·
ἐγχέλεων ἀνεψιός .
σημωνίδης δ ἐν ἰάμβοις   ·
ὥσπερ ἔγχελυς κατὰ γλοιοῦ .
καὶ τὴν αἰτιατικήν ·
ἐρῳδιὸς γὰρ ἔγχελυν Μαιανδρίην τρίορχον εὑρὼν ἐσθίοντ ἀφείλετο .
ἀριστοτέλης δ ἐν τοῖς περὶ ζῴων διὰ τοῦ ῑ ἔγχελις εἴρηκεν .
ὅταν δ Ἀριστοφάνης ἐν Ἱππεῦσι λέγῃ   ·
ὅπερ γὰρ οἱ τὰς ἐγχέλεις θηρώμενοι πέπονθας ·
ὅταν γὰρ ἡ λίμνη καταστῇ , λαμβάνουσιν οὐδέν ·
ἐὰν δ ἄνω τε καὶ κάτω τὸν βόρβορον κυκῶσιν , αἱροῦσι ·
καὶ σὺ λαμβάνεις , ἢν τὴν πόλιν ταράττῃς , σαφῶς δηλοῖ ὅτι ἡ ἔγχελυς ἐκ τῆς ἰλύος λαμβάνεται .
ἔνθεν καὶ τ οὔνομα εἰς υσ ἐπερατώθη .
καὶ ὁ ποιητὴς οὖν θέλων δηλῶσαι τὸ εἰς βάθος τοῦ ποταμοῦ καιόμενον οὕτως ἔφη ·
τείροντ  ἐγχέλυές τε καὶ ἰχθύες .
ἰδικώτερον δὲ καὶ κατ ἐξαίρετον ἐγχέλυες , ἵνα καὶ τὸ βάθος τοῦ κεκαυμένου ὕδατος δηλώσῃ .
ἀντιφάνης δ ἐν Λύκωνι κωμῳδῶν τοὺς Αἰγυπτίους φησίν   ·
τά τ ἄλλα δεινούς φασι τοὺς Αἰγυπτίους εἶναι τὸ νομίσαι τ ἰσόθεον τὴν ἔγχελυν ·
πολὺ τῶν θεῶν γάρ ἐστι τιμιωτέρα .
τῶν μὲν γὰρ εὐξαμένοισιν ἔσθ ἡμῖν τυχεῖν , τούτων δὲ δραχμὰς τ οὐλάχιστον δώδεκα ἢ πλέον ἀναλώσασιν ὀσφρέσθαι μόνον ·
οὕτως ἔσθ ἅγιον παντελῶς τὸ θηρίον .
ἀναξανδρίδης δ ἐν Πόλεσι πρὸς τοὺς Αἰγυπτίους ἀποτεινόμενος τὸν λόγον φησίν   ·
οὐκ ἂν δυναίμην συμμαχεῖν ὑμῖν ἐγώ ·
οὔθ  οἱ τρόποι γὰρ ὁμονοοῦσ  οὔ θ οἱ νόμοι ἡμῶν , ἀπ ἀλλήλων δὲ διέχουσιν πολύ .
βοῦν προσκυνεῖς , ἐγὼ δὲ θύω τοῖς θεοῖς ·
τὴν ἔγχελυν μέγιστον ἡγεῖ δαίμονα , ἡμεῖς δὲ τῶν ὄψων μέγιστον παρὰ πολύ ·
οὐκ ἐσθίεις ὕει , ἐγὼ δέ γ ἥδομαι μάλιστα τούτοις ·
κύνα σέβεις , τύπτω δ ἐγώ , τ οὔψον κατεσθίουσαν ἡνίκ ἂν λάβω .
τοὺς ἱερέας ἐνθάδε μὲν ὁλοκλήρους νόμος εἶναι , παρ ὑμῖν δ , ὡς ἔοικ , ἀπηργμένους .
τὸν αἰέλουρον κακὸν ἔχοντ ἐὰν ἴδῃς κλαίεις , ἐγὼ δ ἥδιστ  ἀποκτείνας δέρω .
δύναται παρ ὑμῖν μυγαλῆ , παρ ἐμοὶ δέ γ οὔ .
τιμοκλῆς δ ἐν Αἰγυπτίοις   ·
πῶς ἂν μὲν οὖν σώσειεν ἶβις ἢ κύων ;
ὅπου γὰρ εἰς τοὺς ὁμολογουμένους θεοὺς ἀσεβοῦντες οὐ διδόασιν εὐθέως δίκην , τίν  αἰελούρου βωμὸς ἐπιτρίψειεν ἄν ;
ὅτι δ ἤσθιον τὰς ἐγχέλεις καὶ μετὰ τεύτλων ἐντυλίξαντες πολὺ μέν ἐστι καὶ παρὰ τοῖς ἀρχαίοις κωμικοῖς , καὶ Εὔβουλος δέ φησιν ἐν Ἠχοῖ   ·
νύμφα ἀπειρόγαμος τεύτλῳ περὶ σῶμα καλυπτὰ λευκόχρως παρέσται , ἔγχελυς , ὦ μέγα μοι μέγα σοι φῶς . . .
ἐναργές .
καὶ ἐν Ἴωνι   ·
μετὰ ταῦτα θύννων μεγαλόπλουτ  ἐπεισέπλει ὑπογάστρι  ὀπτῶν αἵ τ ἐχιδνοσώματοι Βοιώτιαι παρῆσαν ἐγχέλεις θεαὶ τεῦτλ  ἀμπεχόμεναι .
καὶ ἐν Μηδείᾳ   ·
παρθένου Βοιωτίας Κωπᾷδος ·
ὀνομάζειν γὰρ αἰδοῦμαι θεάν .
ὅτι δὲ καὶ αἱ Στρυμόνιαι ἐγχέλεις δι ὀνόματος ἦσάν φησιν ἐν Θαμύρᾳ Ἀντιφάνης   ·
καὶ σοῦ γ ἐπώνυμός τις ἐν φήμαις βροτῶν Θρῇκας κατάρδων ποταμὸς ὠνομασμένος Στρυμών , μεγίστας ἐγχέλεις κεκτημένος .
καὶ περὶ τὸν Εὐλέα δὲ ποταμὸν  οὗ μνημονεύει Ἀντίμαχος ἐν ταῖς ἐπιγραφομέναις Δέλτοις οὕτως   ·
ἐλθὼν Εὐλῆος πηγὰς ἔπι δινήεντος  Δημήτριος ὁ Σκήψιος ἐν ἑκκαιδεκάτῃ τοῦ Τρωικοῦ διακόσμου   ἐγχέλεις φησὶ διαφόρους γίνεσθαι .
ΕλΟψ .
προείρηται μέν τινα περὶ αὐτοῦ   ·
ἀλλὰ καὶ Ἀρχέστρατός φησι τάδε περὶ αὐτοῦ   ·
τὸν δ ἔλοπ  ἔσθε μάλιστα Συρακούσαις ἐνὶ κλειναῖς , τόν γε κρατιστεύονθ .
οὗτος γὰρ αὖ ἐστιν ἐκεῖθεν τὴν ἀρχὴν γεγονώς ·
ὥσθ ἡνίκ  ἂν ἢ περὶ νήσους ἢ περὶ τὴν ἄλλην που ἁλῷ γῆν ἢ περὶ Κρήτην , λεπτὸς καὶ στερεὸς καὶ κυματοπλὴξ ἀφικνεῖται .
ΕΡΥθΡΙνΟσ .
ἀριστοτέλης ἐν τῷ περὶ ζῴων   καὶ Σπεύσιππος παραπλήσιά φησιν εἶναι φάγρον , ἐρυθρῖνον , ἥπατον .
τὰ παραπλήσια εἴρηκε καὶ Δωρίων ἐν τῷ περὶ ἰχθύων .
κυρηναῖοι δὲ ὕκην τὸν ἐρυθρῖνον καλοῦσιν , ὡς Κλείταρχός φησιν ἐν Γλώσσαις .
ΕγκΡΑσΙχΟλΟΙ .
καὶ τούτων μέμνηται Ἀριστοτέλης ὡς μικρῶν ἰχθυδίων ἐν τῷ περὶ ζωικῶν .
δωρίων δὲ ἐν τῷ περὶ ἰχθύων τῶν ἐγκρασιχόλων ἐν τοῖς ἑψητοῖς μέμνηται εἰπὼν οὕτως ·
ἑψητοὺς εἶναι μὲν δεῖ ἐγκρασιχόλους ἢ ἴωπας ἢ ἀθερίνας ἢ κωβιοὺς ἢ τριγλίδας μικρὰς σηπίδιά τε καὶ τευθίδια καὶ καρκίνια .
ΕψΗτΟσ .
ἐπὶ τῶν λεπτῶν ἰχθυδίων .
ἀριστοφάνης ἐν Ἀναγύρῳ   ·
οὐχ ἑψητῶν λοπάς ἐστιν .
ἄρχιππος Ἰχθύσι   ·
καὶ τὴν μὲν ἀφύην καταπέπωκεν ἐντυχὼν ἑψητός .
Εὔπολις Αἰξίν   ·
ὦ Χάριτες , αἷσι μέλουσιν ἑψητοί .
Εὔβουλος ἐν Προσουσίᾳ ἢ Κύκνῳ   ·
ἀγαπῶν τε κ ἂν ἑψητὸν ἐν τεύτλοις ἕνα διὰ δωδεκάτης ἑψόμενον ἡμέρας ἴδῃ .
ἄλεξις ἐν Ἀπεγλαυκωμένῳ   ·
καὶ γὰρ ἑψητοί τινες παρῆσαν ἡμῖν δαιδαλεῖοί πως .
τὰ γὰρ καλὰ πάντα Δαιδάλου καλοῦσιν ἔργα .
τῶν οὖν κορακίνων πεῖραν οὐχὶ λαμβάνεις οὐ δὲ τριχίδων οὐ δ οἷον ἑψητῶν τινῶν ;
πληθυντικῶς δὲ λέγουσιν ἑψητοὺς κατὰ τὸ πλεῖστον .
ἀριστοφάνης Δράμασιν ἢ Νιόβῳ   ·
οὐδὲν μὰ Δί ἐρῶ λοπάδος ἑψητῶν .
μένανδρος Περινθίᾳ   ·
τὸ παιδίον . .
εἰσῆλθεν ἑψητοὺς φέρον .
ἑνικῶς δὲ Νικόστρατος ἐν Ἡσιόδῳ   ·
βεμβράδ , ἀφύην , ἑψητόν .
ποσείδιππος Ἀποκλειομένῃ   ·
ἑψητὸν ἀγοράζειν τινά .
ἐν δὲ τῇ ἐμῇ Ναυκράτει ἑψητοὺς καλοῦσιν ἰχθύδια ὑπολειπόμενα ἐν ταῖς διώρυξιν , ὅταν ὁ Νεῖλος ὑποπαύηται τῆς πληρώσεως .
ΗπΑτΟσ ἢ ΛΕΒΙΑΣ .
διοκλῆς τοῦτόν φησι τῶν πετραίων εἶναι ·
σπεύσιππος δ ὅμοιον φάγρῳ τὸν ἥπατον .
ἐστὶ δὲ μονήρης , ὥς φησιν Ἀριστοτέλης   , σαρκοφάγος τε καὶ καρχαρόδους , τὴν χροιὰν μὲν μέλας , ὀφθαλμοὺς δὲ μείζονας ἢ καθ αὑτὸν ἔχων , καρδίαν τρίγωνον λευκήν .
ἀρχέστρατος δ ὁ τῶν δείπνων λοχαγός φησιν   ·
καὶ λεβίαν λαβέ , Μόσχε , τὸν ἥπατον ἐν περικλύστῳ Δήλῳ καὶ Τήνῳ .
ΗλΑκΑτΗνΕσ .
μνησίμαχος Ἱπποτρόφῳ   ·
σκόμβρος , θύννος , κωβιός , ἠλακατῆνες .
εἰσὶ δὲ κητώδεις , ἐπιτήδειοι εἰς ταριχείαν .
μένανδρος Κόλακί φησι   ·
κωβιός , ἠλακατῆνες , κυνὸς οὐραῖον .
μνασέας δὲ ὁ Πατρεύς φησι   ·
Ἰχθύος δὲ γίνεται καὶ Ἡσυχίας τῆς ἀδελφῆς Γαλήνη καὶ Μύραινα καὶ Ἠλακατῆνες .
θΥννΟσ .
τοῦτόν φησιν Ἀριστοτέλης   εἰσπλεῖν εἰς τὸν Πόντον ἐχόμενον τῆς γῆς ·
ἐν τῷ δεξιῷ ὀφθαλμῷ βλέπειν , τῷ γὰρ εὐωνύμῳ ἀμβλυωπεῖν .
ἔχει δ ὑπὸ τὰ πτερύγια τὸν λεγόμενον οἶστρον .
χαίρει δὲ ἀλέᾳ ·
διὸ καὶ πρὸς τὴν ἄμμον πρόσεισι .
γίνεται δὲ ἐδώδιμος ὅταν τοῦ οἴστρου παύσηται .
μίσγεται δὲ μετὰ τὴν φωλείαν , ὥς φησι Θεόφραστος , καὶ ἕως μὲν ἂν ἔχῃ μικρὰ τὰ κυήματα , δυσάλωτος , ὅταν δὲ μείζω γένηται , διὰ τὸν οἶστρον ἁλίσκεται .
φωλεύει δὲ ὁ θύννος καίτοι πολυαίματος ὤν .
ἀρχέστρατος δέ φησιν   ·
ἀμφὶ δὲ τὴν ἱεράν τε καὶ εὐρύχορον Σάμον ὄψῃ θύννον ἁλισκόμενον σπουδῇ μέγαν , ὃν καλέουσιν ὄρκυν , ἄλλοτε δ αὖ κῆτος .
τούτου δὲ θεοῖς χρὴ ὀψωνεῖν ἃ πρέπει ταχέως καὶ μὴ περὶ τιμῆς . . .
ἐστὶ δὲ γενναῖος Βυζαντίῳ ἔν τε Καρύστῳ ·
ἐν Σικελῶν δὲ κλυτῇ νήσῳ Κεφαλοιδὶς ἀμείνους πολλῷ τῶνδε τρέφει θύννους καὶ Τυνδαρὶς ἀκτή .
ἂν δέ ποτ Ἰταλίας ἱερᾶς Ἱππώνιον ἔλθῃς ἑρπετὸν εἰς ὕδατος στεφάνους , πολὺ δὴ , πολὺ πάντων ἐνταῦθ  εἰσὶν ἄριστοι ἔχουσί τε τέρματα νίκης .
οἱ δ ἐπὶ τῶνδε τόπων πεπλανημένοι εἰσὶν ἐκεῖθεν πολλὰ περάσαντες πελάγη βρυχίου διὰ πόντου ·
ὥστ  αὐτοὺς ἡμεῖς θηρεύομεν ὄντας ἀώρους .
ὠνομάσθη δὲ θύννος ἀπὸ τοῦ θύειν τε καὶ ὁρμᾶν .
ὁρμητικὸς γὰρ ὁ ἰχθὺς διὰ τὸ ἔχειν κατά τινα ὥραν οἶστρον ἐπὶ τῆς κεφαλῆς , ὑφ οὗ φησιν ὁ Ἀριστοτέλης αὐτὸν ἐξελαύνεσθαι γράφων οὕτως   ·
οἱ δὲ θύννοι καὶ οἱ ξιφίαι οἰστρῶσι περὶ κυνὸς ἐπιτολήν ·
ἔχουσι γὰρ ἀμφότεροι τηνικαῦτα παρὰ τὰ πτερύγια οἱονεὶ σκωλήκιον τὸν καλούμενον οἶστρον , ὅμοιον μὲν σκορπίῳ , μέγεθος δ ἡλίκον ἀράχνης .
τοῦτο δὲ ποιεῖ αὐτοὺς ἐξάλλεσθαι οὐκ ἔλαττον τοῦ δελφῖνος ·
καὶ τοῖς πλοίοις πολλάκις ἐμπίπτουσι .
καὶ Θεοδωρίδας δέ φησι   ·
θύννοι τε διοιστρήσοντι Γαδείρων δρόμον .
πολύβιος δ ὁ Μεγαλοπολίτης ἐν τετάρτῃ καὶ τριακοστῇ τῶν ἱστοριῶν   περὶ τῆς ἐν Ἰβηρίᾳ Λυσιτανίας χώρας διαλεγόμενός φησιν ὅτι βάλανοί εἰσι κατὰ βάθος ἐν τῇ αὐτόθι θαλάττῃ πεφυτευμέναι , ὧν τὸν καρπὸν σιτουμένους τοὺς θύννους πιαίνεσθαι .
διόπερ οὐκ ἂν ἁμάρτοι τις λέγων ὗς εἶναι θαλαττίους τοὺς θύννους .
ἐπαινεῖται δὲ τοῦ ἰχθύος τούτου τὰ ὑπογάστρια , ὡς καὶ Εὔβουλός φησιν ἐν Ἴωνι   ·
μετὰ ταῦτα θύννων μεγαλόπλουτ  ἐπεισέπλει ὑπογάστρι  ὀπτῶν .
ἀριστοφάνης Λημνίαις   ·
οὐκ ἔγχελυν Βοιωτίαν , οὐ γλαῦκον , οὐχὶ θύννου ὑπογάστριον .
στράττις Ἀταλάντῃ   ·
ὑπογάστριον θύννου τι κ ἀκροκώλιον δραχμῆς ὕειον .
ἐν δὲ Μακεδόσιν   ·
ὑπογάστριά θ ἡδέα θύννων .
ἔριφος Μελιβοίᾳ   ·
ταῦτα γὰρ οἱ πένητες οὐκ ἔχοντες ἀγοράσαι ὑπογάστριον θύννακος οὐ δὲ κρανίον λάβρακος οὐ δὲ γόγγρον οὐ δὲ σηπίας , ἃς οὐ δὲ μάκαρας ὑπερορᾶν οἶμαι θεούς .
ὅταν δὲ καὶ Θεόπομπος ἐν Καλλαίσχρῳ λέγῃ   ·
ἰχθύων δὲ δὴ ὑπογάστρι , ὦ Δάματερ , παρατηρητέον ὅτι ἐπὶ ἰχθύων μὲν ὑπογάστριον λέγουσι , σπανίως δ ἐπὶ χοίρων καὶ τῶν ἄλλων ζῴων .
ἄδηλον δ ἐπὶ τίνων ἔταξε τὸ ὑπογάστριον Ἀντιφάνης ἐν τῷ Ποντικῷ , ὅταν λέγῃ   ·
ὅστις ὠψώνηκ ἴσως τούτους μεγαλείως ταῖς κάκιστ ἀπολουμέναις ὑπογάστρι  ἐλθὼν  ὅσα Ποσειδὼν ἀπολέσαι  τάττειν τε γεννικῶς παρασκευάζεται πλευρὰν μετ αὐτῶν .
ἄλεξις δ ἐν Ὀδυσσεῖ ὑφαίνοντι καὶ τὴν κεφαλὴν τοῦ θύννου ἐπαινῶν φησιν   ·
καὶ τοὺς ἁλιέας δ εἰς τὸ βάραθρον ἐμβάλω ·
ἀπελευθέρων ὀψάρια θηρεύουσί μοι , τριχίδια καὶ σηπίδια καὶ φρυκτούς τινας . Β. οὗτος πρότερον κεφαλὴν εἰ λάβοι θύννου ἐνόμιζεν ἐγχέλεια καὶ θύννας ἔχειν .
ἐπῄνουν δὲ τῶν θύννων καὶ τὰς κλεῖδας καλουμένας , ὡς Ἀριστοφῶν ἐν Πειρίθῳ   ·
καὶ μὴν διέφθαρταί γε τ οὔψον παντελῶς ·
κλεῖδες μὲν ὀπταὶ δύο παρεσκευασμέναι Β. αἷς τὰς θύρας κλείουσι ; Α. θύννειοι μὲν οὖν . Β. σεμνὸν τὸ βρῶμα . Α. καὶ τρίτη Λακωνική .
ἀντίγονος δ ὁ Καρύστιος ἐν τῷ περὶ λέξεως   τῷ Ποσειδῶνί φησι θύννον θύεσθαι , καθάπερ προείπαμεν   .
ἡρακλέων δ ὁ Ἐφέσιος θύννον τὸν ὄρκυνόν φησι λέγειν τοὺς Ἀττικούς .
σώστρατος δ ἐν δευτέρῳ περὶ ζῴων τὴν πηλαμύδα θυννίδα καλεῖσθαι λέγει , μείζω δὲ γινομένην θύννον , ἔτι δὲ μείζονα ὄρκυνον , ὑπερβαλλόντως δὲ αὐξανόμενον γίνεσθαι κῆτος .
μνημονεύει δὲ τοῦ θύννου καὶ Αἰσχύλος λέγων   ·
σφύρας δέχεσθαι κ ἀπιχαλκεύειν μύδρους ὡς ἀστενακτὶ θύννος ὣς ἠνείχετο ἄναυδος .
τὸ σκαιὸν ὄμμα παραβαλὼν θύννου δίκην , ὡς τοῦ θύννου τῷ σκαιῷ ὀφθαλμῷ οὐ βλέποντος , ὡς Ἀριστοτέλης εἴρηκεν   .
μένανδροσ Ἁλιεῦσι   ·
καὶ θάλασσα βορβορώδης , ἣ τρέφει θύννον μέγαν .
καὶ παρὰ Σώφρονι ὁ θυννοθήρας ἐστίν   .
οὓς ἔνιοι θύννους καλοῦσιν , Ἀθηναῖοι δὲ θυννίδας .
θΥννΙσ .
τοῦ ἄρρενος ταύτην φησὶ διαφέρειν ὁ Ἀριστοτέλης   τῷ ἔχειν ὑπὸ τῇ γαστρὶ πτερύγιον , ὃ καλεῖσθαι ἀθέρα .
ἐν δὲ τῷ περὶ ζῴων μορίων   διιστὰς αὐτὴν τοῦ θύννου φησιν τοῦ θέρους τίκτειν περὶ τὸν Ἑκατομβαιῶνα θυλακοειδές , ἐν ᾧ πολλὰ γίνεσθαι μικρὰ ᾠά .
καὶ Σπεύσιππος δ ἐν δευτέρῳ Ὁμοίων διίστησιν αὐτὰς τῶν θύννων καὶ Ἐπίχαρμος ἐν Μούσαις .
κρατῖνος δ ἐν Πλούτοις φησίν   ·
ἐγὼ γάρ εἰμι θυννὶς ἡ μέλαινά σοι καὶ θύννος , ὀρφώς , γλαῦκος , ἔγχελυς , κύων .
ἀριστοτέλης δ ἐν τῷ περὶ ἰχθύων   ἀγελαῖον καὶ ἐκτοπιστικὸν εἶναι τὴν θυννίδα .
ἀρχέστρατος δ ὁ κίμβιξ φησί   ·
καὶ θύννης οὐραῖον ἔχειν  τὴν θυννίδα φωνῶ τὴν μεγάλην , ἧς μητρόπολις Βυζάντιόν ἐστιν .
εἶτα τεμὼν αὐτὴν ὀρθῶς ὄπτησον ἅπασαν ἁλσὶ μόνον λεπτοῖσι πάσας καὶ ἐλαίῳ ἀλείψας .
θερμά τ ἔχειν τεμάχη βάπτων δριμεῖαν ἐς ἅλμην ·
καὶ ξήρ  ἂν ἐθέλῃς ἔσθειν γενναῖα πέλονται , ἀθανάτοισι θεοῖσι φυὴν καὶ εἶδος ὅμοια .
ἂν δ ὄξει ῥάνας παραθῇς , ἀπόλωλεν ἐκείνη .
καὶ Ἀντιφάνης δ ἐν Παιδεραστῇ   ·
τῆς τε βελτίστης μεσαῖον θυννάδος Βυζαντίας τέμαχος ἐν τεύτλου λακιστοῖς κρύπτεται στεγάσμασιν .
τῆς θυννίδος τὸ οὐραῖον ἐπαινεῖ καὶ Ἀντιφάνης ἐν Κουρίδι οὕτως   ·
ὁ μὲν ἐν ἀγρῷ τρεφόμενος θαλάττιον μὲν οὗτος οὐδὲν ἐσθίει πλὴν τῶν παρὰ γῆν , γόγγρον τιν ἢ νάρκην τιν ἢ θύννης τὰ πρὸς γῆς . Β. ποῖα ; Α. τὰ κάτωθεν λέγω . Β. τούτους φάγοις ἄν ; Γ. τοὺς γὰρ ἄλλους νενόμικα ἀνθρωποφάγους ἰχθῦς . Β. τὸ δεῖνα δ ἐσθίεις , τουτι κακόνωτα πλοῖα ; Γ. Κωπᾷδας λέγεις ;
ἀγρίως γε . . .
παρὰ λίμνην γὰρ γεωργῶν τυγχάνω .
τὰ δ ἐγχέλεια γράψομαι λιποταξίου ·
κομιδῇ γὰρ οὐκ ἦν οὐδαμοῦ .
τούτων τῶν ἰαμβείων ἔνια ἔστιν εὑρεῖν καὶ ἐν Ἀκεστρίᾳ καὶ ἐν Ἀγροίκῳ ἢ Βουταλίωνι .
ἱππῶναξ δέ , ὡς Λυσανίας ἐν τοῖς περὶ ἰαμβοποιῶν παρατίθεται , φησίν   ·
ὃ μὲν γὰρ αὐτῶν ἡσυχῇ τε καὶ ῥύβδην θυννίδα τε καὶ μυττωτὸν ἡμέρας πάσας δαινύμενος , ὥσπερ Λαμψακηνὸς εὐνοῦχος , κατέφαγε δὴ τὸν κλῆρον ·
ὥστε χρὴ σκάπτειν πέτρας τορείας , σῦκα μέτρια τρώγων καὶ κρίθινον κόλλικα , δούλιον χόρτον .
μνημονεύει δὲ τῶν θυννίδων καὶ Στράττις ἐν Καλλιππίδῃ   .
ΙππΟΥΡΟΙ .
ἀριστοτέλης ἐν δευτέρῳ ζῴων μορίων   τοὺς ἱππούρους φησὶν ᾠὰ τίκτειν , καὶ ταῦτα ἐξ ἐλαχίστων μέγιστα γίνεσθαι , ὡς καὶ τὰ τῆς σμυραίνης ·
τίκτειν δὲ ἔαρος .
δωρίων δ ἐν τῷ περὶ ἰχθύων κορύφαιναν καλεῖσθαί φησι τὸν ἵππουρον .
ἱκέσιος δ ἱππουρεῖς αὐτοὺς προσαγορεύει .
μνημονεύει δ αὐτῶν Ἐπίχαρμος ἐν Ἥβας γάμῳ   ·
κ ὠξύρυγχοι ῥαφίδες ἵππουροί τε καὶ χρυσόφρυες .
νουμήνιος δ ἐν Ἁλιευτικῷ τὴν φύσιν τοῦ ἰχθύος διηγούμενος συνεχές φησιν αὐτὸν ἐξάλλεσθαι , διὸ καὶ ἀρνευτὴν ὀνομάζεσθαι .
λέγει δὲ οὕτω περὶ αὐτοῦ   ·
ἠὲ μέγαν συνόδοντα ἢ ἀρνευτὴν ἵππουρον .
ἵππουρος δὲ Καρύστιός ἐστιν ἄριστος ·
ἄλλως τ εὔοψον σφόδρα χωρίον ἐστὶ Κάρυστος .
ἐπαίνετος δ ἐν Ὀψαρτυτικοῖς κορύφαιναν αὐτόν φησιν ὀνομάζεσθαι .
ΙππΟΙ .
μήποτε τούτους ἱππίδια καλεῖ Ἐπίχαρμος ὅταν λέγῃ   ·
κορακῖνοι δὲ κοριοειδέες , πίονες χ ἰππίδια λεῖα , ψύχει ἁπαλακουρίδες .
ἢ σκάρον ἢ κῶθον τροφίην καὶ ἀναιδέα λίην χάννους τ ἐγχέλυάς τε καὶ ἐννυχίην πίτυνον , ἢ μύας ἢ ἵππους ἠὲ γλαύκην κορύδυλιν .
μνηονεύει αὐτοῦ καὶ Ἀντίμαχος ὁ Κολοφώνιος ἐν τῇ Θηβαίδι λέγων οὕτως   ·
ἢ ὕκην ἢ ἵππον ἢ ὃν κίχλην καλέουσιν .
ΙΟΥλΙδΕσ .
περὶ τούτων Δωρίων ἐν τῷ περὶ ἰχθύων φησίν ·
ἰουλίδας ἕψειν μὲν ἐν ἅλμῃ , ὀπτᾶν δ ἐπὶ τηγάνου .
νουμήνιος δέ   ·
κεῖνο δὲ δὴ σκέπτοιο , τό κεν καὶ ἰουλίδα μάργον πολλὸν ἀποτροπόῳτο καὶ ἰοβόλον σκολόπενδραν .
ἰούλους δ ὁαὐτὸς ὀνομάζει τὰ ἔντερα τῆς γῆς διὰ τούτων   ·
καὶ δὲ σύ γε μνήσαιο δελείατος , ὅττι παρ ἄκρα δήεις αἰγιαλοῖο γεώλοφα ·
οἳ μὲν ἴουλοι κέκληνται , μέλανες , γαιηφάγοι , ἔντερα γαίης .
ἠὲ καὶ ἑρπήλας δολιχήποδας , ὁππότε πέτραι ἀμμώδεις κλύζωνται ἐπ ἄκρῃ κύματος ἀγῇ , ἔνθεν ὀρύξασθαι θέμεναί τ εἰς ἄγγος ἀολλεῖς .
κΙχλΑΙ καὶ ΚΟΣΣΥΦΟΙ .
διὰ τοῦ ητα Ἀττικοὶ κίχλην λέγουσι , καὶ ὁ λόγος οὕτως ἔχει .
τὰ γὰρ εἰς λα λήγοντα θηλυκὰ πρὸ τοῦ λἕτερον λ ἔχει , Σκύλλα , σκίλλα , κόλλα , βδέλλα , ἅμιλλα , ἄμαλλα ·
τὰ δὲ εἰς λη οὐκέτι , ὁμίχλη , φύτλη , γενέθλη , αἴγλη , τρώγλη .
ὁμοίως οὖν καὶ τρίγλη .
τρίγλην δ εἰ μὲν ἐδηδοκοίη τένθου τινὸς ἀνδρός .
διοκλῆς δ ἐν πρώτῳ Ὑγιεινῶν  οἱ δὲ πετραῖοι , φησίν , καλούμενοι μαλακόσαρκοι , κόσσυφοι , κίχλαι , πέρκαι , κωβιοί , φυκίδες , ἀλφηστικός .
γλαύκους ἢ ὀρφῶν ἔναλον γένος ἠὲ μελάγχρων κόσσυφον ἢ κίχλας ἁλιειδέας .
βαμβραδόνες τε καὶ κίχλαι λαγοὶ δράκοντές τ ἄλκιμοι .
ἀριστοτέλης δ ἐν τῷ περὶ ζωικῶν   ·
καὶ τὰ μὲν μελανόστικτα , ὥσπερ κόσσυφος , τὰ δὲ ποικιλόστικτα , ὥσπερ κίχλη .
παγκράτης δ ὁ Ἀρκὰς ἐν ἔργοις θαλαττίοις τὴν κίχλην πολλοῖς ὀνόμασί φησι καλεῖσθαι ·
οἷς ἤδη κίχλην οἰνώδεα , τὴν καλαμῆες σαῦρον κικλήσκουσι καὶ αἰολίην , ὀρφίσκον , πιότατον κεφαλῇ .
νίκανδρος δ ἐν τετάρτῳ Ἑτεροιουμένων φησίν   ·
ἢ σκάρον ἢ κίχλην πολυώνυμον .
κΑπΡΟσ καὶ ΚΡΕΜΥΣ .
ἀριστοτέλης ἐν τῷ περὶ ζῴων φησί   ·
τὰ δὲ ἀνόδοντα καὶ λεῖα ὡς ῥαφίς .
καὶ τὰ μὲν λιθοκέφαλα ὡς κρέμυς , τὰ δὲ σκληρότατα , τραχύδερμα ὡς κάπρος .
καὶ τὰ μὲν δίραβδα ὥσπερ σεσερῖνος , τὰ δὲ πολύραβδα καὶ ἐρυθρόγραμμα ὡς σάλπη .
τοῦ δὲ κάπρου μνημονεύει καὶ Δωρίων καὶ Ἐπαίνετος .
αὐτὰρ ἐς Ἀμβρακίαν ἐλθὼν εὐδαίμονα χώραν τὸν κάπρον ἂν ἐσίδῃς ὠνοῦ καὶ μὴ κατάλειπε , κ ἂν ἰσόχρυσος ἔῃ , μή σοι νέμεσις καταπνεύσῃ δεινὴ ἀπ ἀθανάτων ·
τὸ γάρ ἐστιν νέκταρος ἄνθος .
τούτου δ οὐ θέμις ἐστὶ φαγεῖν θνητοῖσιν ἅπασιν οὐδ  ἐσιδεῖν ὄσσοισιν , ὅσοι μὴ πλεκτὸν ὕφασμα σχοίνου ἑλειοτρόφου κοῖλον χείρεσσιν ἔχοντες εἰώθασι δονεῖν ψήφους αἴθωνι λογισμῷ ἄρθρων μηλείων ἐπὶ γῆν δωρήματα βάλλων .
κΙθΑΡΟσ .
ἀριστοτέλης ἐν τῷ περὶ ζῴων ἢ περὶ ἰχθύων    ὁ κίθαρος , φησί , καρχαρόδους , μονήρης , φυκοφάγος , τὴν γλῶτταν ἀπολελυμένος , καρδίαν λευκὴν ἔχων καὶ πλατεῖαν .
φερεκράτης Δουλοδιδασκάλῳ   ·
κίθαρος γεγενῆσθαι κ ἀγοράζειν κίθαρος ὤν . Β. ἀγαθόν γ ὁ κίθαρος καὶ πρὸς Ἀπόλλωνος πάνυ . Α. ἐκεῖνο θράττει μ , ὅτι λέγουσιν , ὦ γαθή , ἔνεστιν ἐν κιθάρῳ τι κακόν .
ἐπίχαρμος Ἥβας γάμῳ   ·
ἦν δ ὑαινίδες τε βούγλωσσοί τε καὶ κίθαρος ἐνῆς .
ὅτι δὲ διὰ τὸ ὄνομα ἱερὸς εἶναι νενόμισται τοῦ Ἀπόλλωνος εἴρηκεν Ἀπολλόδωρος .
καλλίας δ ἢ Διοκλῆς Κύκλωψι   ·
κίθαρος ὀπτὸς καὶ βατὶς θύννου τε κεφάλαιον τοδί .
ὁ δ Ἀρχέστρατος ἐν τῇ Ἡδυπαθείᾳ   ·
κίθαρον δὲ κελεύω , ἂν μὲν λευκὸς ἔῃ . . . .
στερεός τε πεφύκῃ , ἕψειν εἰς ἅλμην καθαρὰν βαιὰ φύλλα καθέντα ·
ἂν δ ᾖ πυρρὸς ἰδεῖν καὶ μὴ λίαν μέγας , ὀπτᾶν ὀρθῇ κεντήσαντα δέμας νεοθῆγι μαχαίρᾳ .
καὶ πολλῷ τυρῷ καὶ ἐλαίῳ τοῦτον ἄλειφε ·
χαίρει γὰρ δαπανῶντας ὁρῶν , ἐστὶν δ ἀκόλαστος .
κΟΡδΥλΟσ .
τοῦτον Ἀριστοτέλης φησὶν   ἀμφίβιον εἶναι καὶ τελευτᾶν ὑπὸ τοῦ ἡλίου αὐανθέντα .
νουμήνιος δ ἐν Ἁλιευτικῷ κουρύλον αὐτὸν καλεῖ   ·
τοῖσί κεν ἄρμενα πάντα παροπλίσσαιο δέλετρα κουρύλον ἢ πειρῆνα ἢ εἰναλίην ἕρπηλαν .
μέμνηται δὲ καὶ κορδυλίδος ἐν τούτοις   ·
ἢ μύας ἢ ἵππους ἠὲ γλαύκην κορύδυλιν .
κΑμμΟΡΟΙ .
ἔτι δὲ πὸτ τούτοισι βῶκες , σμαρίδες , ἀφύαι , κάμμοροι .
καὶ Σώφρων δ ἐν γυναικείοις μίμοις   αὐτῶν μέμνηται .
ἐστὶ δὲ καρίδων γένος καὶ ὑπὸ Ῥωμαίων οὕτως καλοῦνται .
κΑΡχΑΡΙΑΙ .
νουμήνιος ὁ Ἡρακλεώτης ἐν τῷ Ἁλιευτικῷ φησιν   ·
ἄλλοτε καρχαρίην , ὁτὲ δὲ ῥόθιον ψαμαθῖδα .
ΟνΟσ καὶ ΟΝΙΣΚΟΣ .
ὄνος , φησὶν Ἀριστοτέλης ἐν τῷ περὶ ζωικῶν   , ἔχει στόμα ἀνερρωγὸς ὁμοίως τοῖς γαλεοῖς ·
καὶ οὐ συναγελαστικός .
καὶ μόνος οὗτος ἰχθύων τὴν καρδίαν ἐν τῇ κοιλίᾳ ἔχει καὶ ἐν τῷ ἐγκεφάλῳ λίθους ἐμφερεῖς μύλαις .
φωλεύει τε μόνος ἐν ταῖς ὑπὸ κύνα θερμοτάταις ἡμέραις , τῶν ἄλλων ταῖς χειμεριωτάταις φωλευόντων .
μεγαλοχάσμονάς τε χάννας κ ἠκτραπελογάστορας ὄνους .
διαφέρει δ ὄνος ὀνίσκου , ὥς φησι Δωρίων ἐν τῷ περὶ ἰχθύων γράφων οὕτως ·
ὄνος , ὃν καλοῦσί τινες γάδον .
γαλλερίας , ὃν καλοῦσί τινες ὀνίσκον τε καὶ μάξεινον .
Εὐθύδημος δ ἐν τῷ περὶ ταρίχων  οἳ μὲν βάκχον , φησί , καλοῦσιν , οἳ δὲ χελλαρίην , οἳ δὲ ὀνίσκον .
ἀρχέστρατος δέ φησι   ·
τὸν δ ὄνον Ἀνθηδών , τὸν καλλαρίαν καλέουσιν , ἐκτρέφει εὐμεγέθη , σομφὴν δὲ τρέφει τινὰ σάρκα κ ἄλλως οὐχ ἡδεῖαν ἔμοιγ , ἄλλοι δ . . . . . . .
αἰνοῦσιν ·
χαίρει γὰρ ὃ μὲν τούτοις , ὃ δ ἐκείνοις .
πΟΥλΥπΟΥσ , πουλύποδος .
οὕτως φασὶν οἱ Ἀττικοί  ὡς καὶ Ὅμηρος ·
ὡς δ ὅτε πουλύποδος θαλάμης ἐξελκομένοιο  ἀνάλογον ·
παρὰ τὸ ποὺς γὰρ γέγονεν .
τὴν δὲ αἰτιατικὴν πουλύπουν φασίν , ὡς Ἀλκίνουν καὶ Οἰδίπουν .
καὶ τρίπουν δὲ λέβητα Αἰσχύλον εἰρηκέναι ἐν Ἀθάμαντι   ἀπὸ ἁπλοῦ τοῦ ποὺς ὡς νοῦς .
τὸ δὲ πώλυπον λέγειν Αἰολικόν ·
ἀττικοὶ γὰρ πουλύπουν λέγουσιν .
ἀριστοφάνης Δαιδάλῳ   ·
καὶ ταῦτ ἔχοντα πουλύπους καὶ σηπίας .
τὸν πουλύπουν μοι ἔθηκε .
πληγαὶ λέγονται πουλύπου πιλουμένου .
ἀλκαῖος Ἀδελφαῖς μοιχευομέναις   ·
ἠλίθιον εἶναι νοῦν τε πουλύποδος ἔχειν .
ἀμειψίας Κατεσθίοντι   ·
δεῖ μέν , ὡς ἔοικε , πολλῶν πουλύπων .
πλάτων Παιδίῳ   ·
ὥσπερ τοὺς πουλύποδας πρώτιστα σέ .
ἔδω δ ἐμαυτὸν ὡς πουλύπους .
οἳ δὲ πουλύποδα προφέρονται ἀνάλογον τῷ ποὺς ποδὸς ποδὶ πόδα .
Εὔπολις Δήμοις   ·
ἀνὴρ πολίτης πουλύπους ἐς τοὺς τρόπους .
διοκλῆς δ ἐν αʹ Ὑγιεινῶν  τὰ δὲ μαλάκια , φησί , πρὸς ἡδονὴν καὶ πρὸς τὰ ἀφροδίσια ·
μάλιστα δὲ οἱ πουλύποδες .
ἱστορεῖ δ Ἀριστοτέλης   τὸν πολύποδα ἔχειν πόδας ὀκτώ , ὧν τοὺς μὲν ἄνω δύο καὶ κάτω ἐλαχίστους , τοὺς δ ἐν μέσῳ μεγίστους ·
ἔχειν δὲ καὶ κοτυληδόνας δύο , αἷς τὴν τροφὴν προσάγεσθαι ·
τοὺς δ ὀφθαλμοὺς ἐπάνω τῶν δύο ποδῶν ·
τὸ δὲ στόμα καὶ τοὺς ὀδόντας ἐν μέσοις τοῖς ποσί .
ἀναπτυχθεὶς δὲ ἐγκέφαλον ἔχει διμερῆ .
ἔχει δὲ καὶ τὸν λεγόμενον θόλον , οὐ μέλανα καθάπερ σηπία ἀλλ ὑπέρυθρον , ἐν τῷ λεγομένῳ μήκωνι .
ὁ δὲ μήκων κεῖται ἐπάνω τῆς κοιλίας οἱονεὶ κύστις .
σπλάγχνον δ οὐκ ἔχει ἀναλογοῦν .
τροφῇ δὲ χρῆται ἔστιν ὅτε καὶ τοῖς τῶν κογχυλίων σαρκιδίοις , τὰ ὄστρακα ἐκτὸς τῶν θαλαμῶν ῥίπτων ·
ὅθεν διαγινώσκουσιν οἱ θηρεύοντες .
ὀχεύει δὲ συμπλεκόμενος καὶ πολὺν χρόνον πλησιάζει διὰ τὸ ἄναιμος εἶναι .
τίκτει δὲ διὰ τοῦ λεγομένου φυσητῆρος , ὅς ἐστι πόρος τῷ σώματι .
καὶ τίκτει ᾠὰ βοτρυδόν .
λέγουσι δὲ καὶ ὡς ἂν ἀπορήσῃ τροφῆς αὑτὸν κατεσθίει .
ὧν εἷς ἐστι καὶ ὁ κωμῳδιοποιὸς Φερεκράτης .
οὗτος γὰρ ἐν τοῖς ἐπιγραφομένοις Ἀγρίοις φησίν   ·
ἐνθρύσκοισι καὶ βρακάνοις καὶ στραβήλοις ζῆν ·
ὁπόταν δ ἤδη πεινῶσιν σφόδρα . . .
ὡσπερεὶ τοὺς πουλύποδας . . . .
νύκτωρ περιτρώγειν αὑτῶν τοὺς δακτύλους ;
καὶ Δίφιλος ἐν Ἐμπόρῳ   ·
πουλύπους ἔχων ἁπάσας ὁλομελεῖς τὰς πλεκτάνας . Β. οὐ περιβεβρωκὼς αὑτόν ἐστι , φίλτατε .
τοῦτο δ ἐστὶ ψεῦδος .
ὑπὸ γὰρ τῶν γόγγρων διωκόμενος τοὺς πόδας ἀδικεῖται .
λέγεται δ ὡς , ἄν τις ταῖς θαλάμαις αὐτοῦ ἅλας ὑποσπείρῃ , εὐθέως ἐξέρχεται .
ἱστορεῖται δὲ καὶ ὅτι φεύγων διὰ τὸν φόβον μεταβάλλει τὰς χρόας καὶ ἐξομοιοῦται τοῖς τόποις ἐν οἷς κρύπτεται , ὡς καὶ ὁ Μεγαρεὺς Θέογνίς φησιν ἐν ταῖς ἐλεγείαις   ·
πουλύπου ὀργὴν ἴσχε πολυπλόκου , ὃς ποτὶ πέτρῃ τῇ προσομιλήσῃ , τοῖος ἰδεῖν ἐφάνη .
ὁμοίως ἱστορεῖ καὶ Κλέαρχος ἐν δευτέρῳ περὶ παροιμιῶν   παρατιθέμενος τάδε τὰ ἔπη , οὐ δηλῶν ὅτου ἐστί ·
πουλύποδός μοι , τέκνον , ἔχων νόον , Ἀμφίλοχ  ἥρως , τοῖσιν ἐφαρμόζου τῶν κεν κατὰ δῆμον ἵκηαι .
περὶ δὲ Τροιζῆνα τὸ παλαιόν  , φησὶν ὁ αὐτὸς Κλέαρχος ,  οὔ τε τὸν ἱερὸν καλούμενον πουλύπουν οὔ τε τὸν κωπηλάτην νόμιμον ἦν θηρεύειν , ἀλλ ἀπεῖπον τούτων τε καὶ τῆς θαλαττίας χελώνης μὴ ἅπτεσθαι .
ὁ δὲ πουλύπους ἐστὶ συντηκτικὸς καὶ λίαν ἀνόητος ·
πρὸς γὰρ τὴν χεῖρα τῶν διωκόντων βαδίζει καὶ διωκόμενος ἔστιν ὅτε οὐχ ὑποχωρεῖ .
συντήκονται δ αὐτῶν αἱ θήλειαι μετὰ τὸν τόκον καὶ παρίενται ·
διὸ καὶ ῥᾳδίως ἁλίσκονται .
ἑωράθησαν δέ ποτε καὶ ἐπὶ τὸ ξηρὸν ἐξιόντες , μάλιστα δὲ πρὸς τὰ τραχέα τῶν χωρίων ·
φεύγουσι γὰρ τὰ λεῖα .
καὶ χαίρουσι δὲ τῶν φυτῶν ταῖς ἐλαίαις καὶ πολλάκις εὑρίσκονται ταῖς πλεκτάναις περιειληφότες τὸ στέλεχος  .
ἐφωράθησαν δὲ καὶ συκέαις προσπεφυκυίαις τῇ θαλάσσῃ προσπλεκόμενοι καὶ τῶν σύκων ἐσθίοντες , ὥς φησι Κλέαρχος ἐν τῷ περὶ τῶν ἐν τῷ ὑγρῷ .
ἐστὶ δὲ δεῖγμα τοῦ ἥδεσθαι αὐτοὺς τῇ ἐλαίᾳ καὶ τοῦτο ·
ἐάν τις κλάδον τοῦ φυτοῦ τούτου καθῇ εἰς τὴν θάλασσαν καθ ἥν εἰσι πουλύποδες καὶ μικρὸν ἐπίσχῃ , ἀπονητὶ ἀνέλκει τῷ κλάδῳ περιπλεκομένους ὅσους ἐθέλει .
ἔχουσι δὲ τὰ μὲν ἄλλα μέρη ἰσχυρότατα , τὸν δὲ τράχηλον ἀσθενῆ .
λέγεται δ αὐτῶν τὸν ἄρρενα ἕλκειν αἰδοιῶδές τι ἐν μιᾷ τῶν πλεκτανῶν , ἐν ᾗ αἱ δύο μεγάλαι κοτυληδόνες εἰσίν .
εἶναι δὲ τοῦτο νευρῶδες μέχρι εἰς μέσην τὴν πλεκτάνην ἅπαν προσπεφυκός .
ἐν δὲ πέμπτῳ μορίων φησὶν Ἀριστοτέλης   ·
πουλύπους ὀχεύει τοῦ χειμῶνος καὶ τίκτει τῷ ἔαρι .
φωλεύει δὲ περὶ δύο μῆνας .
ἐστὶ δὲ πολύγονον τὸ ζῷον .
διαφέρει δὲ ὁ ἄρρην τῆς θηλείας τῷ τε τὴν κεφαλὴν ἔχειν προμηκεστέραν καὶ τὸ καλούμενον ὑπὸ τῶν ἁλιέων αἰδοῖον ἔχειν ἐν τῇ πλεκτάνῃ .
ἐπῳάζει δὲ ὅταν τέκῃ ·
διὸ καὶ χείριστοί εἰσι κατὰ τὸν χρόνον τοῦτον .
ἀποτίκτει δ   ὁ μὲν πουλύπους ἢ εἰς θαλάμας ἢ εἰς κεράμιον ἤ τι ἄλλο τοιοῦτο κοῖλον .
καὶ μεθ ἡμέρας πεντήκοντα ἐκ τῶν ᾠῶν πουλυπόδια ἐξέρπει ὥσπερ τὰ φαλάγγια πολλά .
ὁ δὲ θῆλυς   πουλύπους ὁτὲ μὲν ἐπὶ τοῖς ᾠοῖς , ὁτὲ δ ἐπὶ τῷ στόματι προκάθηται τῆς θαλάμης , τὴν πλεκτάνην ἐπέχων .
θεόφραστος δ ἐν τῷ περὶ τῶν μεταβαλλόντων τὰς χρόας   τὸν πολύποδά φησι τοῖς πετρώδεσι μάλιστα μόνοις συνεξομοιοῦσθαι , τοῦτο ποιοῦντα φόβῳ καὶ φυλακῆς χάριν .
ἐν δὲ τῷ περὶ τῶν ἐν τῷ ξηρῷ διατριβόντων ζῴων   οὐ δέχεσθαί φησι τοὺς πολύποδας τὴν θάλατταν .
ἐν δὲ τῷ περὶ τῶν κατὰ τόπους διαφορῶν ὁ Θεόφραστος πολύποδας οὐ γίνεσθαί φησιν περὶ Ἑλλήσποντον   .
ψυχρὰ γὰρ ἡ θάλασσα αὕτη καὶ ἧττον ἁλμυρά , ταῦτα δ ἀμφότερα πολέμια πολύποδι .
ὁ δὲ ναυτίλος καλούμενος , φησὶν Ἀριστοτέλης   , πολύπους μὲν οὔκ ἐστιν , ἐμφερὴς δὲ κατὰ τὰς πλεκτάνας .
ἔχει δὲ τὸ νῶτον ὀστρακόδερμον .
ἀναδύνει δὲ ἐκ τοῦ βυθοῦ ἐφ ἑαυτὸν ἔχων τὸ ὄστρακον , ἵνα μὴ τὴν θάλατταν ἕλκῃ ·
ἐπαναστραφεὶς δ ἐπιπλεῖ ἄνω ποιήσας δύο τῶν πλεκτανῶν , αἳ μεταξὺ αὑτῶν λεπτὸν ὑμένα ἔχουσιν διαπεφυκότα , ὡς καὶ τῶν ὀρνίθων οἱ πόδες ὁρῶνται μεταξὺ τῶν δακτύλων δερμάτινον ὑμένα ἔχοντες ·
ἄλλας δὲ δύο πλεκτάνας καθίησιν εἰς τὴν θάλασσαν ἀντὶ πηδαλίων .
ὅταν δέ τι προσιὸν ἴδῃ , δείσας συστέλλει τοὺς πόδας καὶ πληρώσας αὑτὸν τῆς θαλάσσης κατὰ βυθοῦ ὡς τάχος χωρεῖ .
ἐν δὲ τῷ περὶ ζωικῶν καὶ ἰχθύων  πολύπους , φησί , τις ὃ μὲν τρεψίχρως , ὃ δὲ ναυτίλος .
εἰς τὸν ναυτίλον τοῦτον φέρεταί τι Καλλιμάχου τοῦ Κυρηναίου ἐπίγραμμα οὕτως ἔχον   ·
κόγχος ἐγώ , Ζεφυρῖτι , πάλαι τέρας .
ἀλλὰ σὺ νῦν με , Κύπρι , Σεληναίης ἄνθεμα πρῶτον ἔχεις , ναυτίλος ὃς πελάγεσσιν ἐπέπλεον , εἰ μὲν ἀῆται , τείνας οἰκείων λαῖφος ἀπὸ προτόνων , εἰ δὲ Γαληναίη , λιπαρὴ θεός , οὖλος ἐρέσσων ποσσί νιν , ὥστ ἔργῳ τ οὔνομα συμφέρεται , ἔστ  ἔπεσον παρὰ θῖνας Ἰουλίδας , ὄφρα γένωμαι σοὶ τὸ περίσκεπτον παίγνιον , Ἀρσινόη , μηδέ μοι ἐν θαλάμῃσιν ἔθ , ὡς πάρος ,  εἰμὶ γὰρ ἄπνους  , τίκτηται νοτερῆς ὤεον ἁλκυόνης .
κλεινίου ἀλλὰ θυγατρὶ δίδου χάριν ·
οἶδε γὰρ ἐσθλὰ ῥέζειν καὶ Σμύρνης ἐστὶν ἀπ Αἰολίδος .
ἔγραψε δὲ καὶ Ποσείδιππος εἰς τὴν ἐν τῷ Ζεφυρίῳ τιμωμένην ταύτην Ἀφροδίτην τόδε τὸ ἐπίγραμμα ·